stanford-oval/wikipedia huggingface dataset:
Spárti

| Spárti Spártin kunta Σπάρτη Δήμος Σπάρτης |
| --- | --- |
 Spártin kaupungin keskusaukio ja kunnantalo.
 Spárti
 Koordinaatit: 37°4′N, 22°26′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Lakonia
Hallinto:  
 – Asutustyyppi:  kunta, kaupunki
 – Kallikrates-koodi:  4301
Pinta-ala:  
 – Kokonaispinta-ala:  84,5 km²
Väkiluku (2011):  35 259
 – Kunnallis­yksikkö:  19 854
 – Kaupunki­yhdys­kunta:  17 408
 – Kaupunki:  16 239
 – Väestötiheys:  417,27 as./km²
Aikavyöhyke:  UTC+2
 – Kesäaika:  UTC+3
 
 www.sparti.gov.gr 
Infobox OKVirheellinen NIMI-arvo: 
Spárti (kreik. Σπάρτη) on Kreikan kaupunki ja samanniminen kunta (Δήμος Σπάρτης, Dímos Spártis), joka sijaitsee Lakonian alueyksikössä Peloponnesoksen alueella. Kaupunki on Lakonian hallinnollinen keskus. Koko kunnan väkiluku 35 259. Varsinaisen Spártin kaupungin väkiluku on 16 239 (vuonna 2011).
Spárti on perinyt nimensä samalla paikalla sijainneelta antiikin ajan Spartan kaupungilta, joka oli yksi antiikin Kreikan merkittävimpiä kaupunkivaltioita. Nykyinen Spárti on Lakonian hallinnollinen, taloudellinen ja kulttuurikeskus sekä Evrótas-joen eli Irin laakson maatalousalueen keskus, jonka tärkeimmät tuotteet ovat sitrushedelmät ja oliivit. Kaupungissa toimii myös osa Peloponnesoksen yliopistosta.
Maantiede ja ilmasto

Spártin kaupunki sijaitsee Lakonian pohjoisosissa Evrótas-joen tasangolla joen länsirannalla ja Taÿ́getos-vuoren itäpuolella. Alue on hedelmällistä maanviljelysaluetta. Kaupungin länsipuolella sijaitsee Párnonas-vuorijono.
Kaupunki on noin 210 metrin korkeudella merenpinnasta. Vuoden keskilämpötila on noin 17,4 °C.
| Keskimääräinen ilmasto vuosiväliltä 2009–2018:> Kuukausi | Keskimääräinen ilmasto vuosiväliltä 2009–2018:> ta | Keskimääräinen ilmasto vuosiväliltä 2009–2018:> he | Keskimääräinen ilmasto vuosiväliltä 2009–2018:> ma | Keskimääräinen ilmasto vuosiväliltä 2009–2018:> hu | Keskimääräinen ilmasto vuosiväliltä 2009–2018:> to | Keskimääräinen ilmasto vuosiväliltä 2009–2018:> ke | Keskimääräinen ilmasto vuosiväliltä 2009–2018:> he | Keskimääräinen ilmasto vuosiväliltä 2009–2018:> el | Keskimääräinen ilmasto vuosiväliltä 2009–2018:> sy | Keskimääräinen ilmasto vuosiväliltä 2009–2018:> lo | Keskimääräinen ilmasto vuosiväliltä 2009–2018:> ma | Keskimääräinen ilmasto vuosiväliltä 2009–2018:> jo | Keskimääräinen ilmasto vuosiväliltä 2009–2018:> Vuoden keskiarvot |
| --- | --- | --- | --- | --- | --- | --- | --- | --- | --- | --- | --- | --- | --- |
| Vrk:n ylin (°C) | 14,2 | 15,6 | 18,4 | 23,2 | 27,9 | 32,5 | 35,8 | 35,8 | 31,1 | 24,7 | 19,9 | 15,8 | 24,6 |
| Vrk:n keskilämpötila (°C) | 8,9 | 10,0 | 12,2 | 15,7 | 20,2 | 24,6 | 27,6 | 27,7 | 23,7 | 18,2 | 13,8 | 9,9 | 17,7 |
| Vrk:n alin (°C) | 3,5 | 4,3 | 5,9 | 8,1 | 12,5 | 16,7 | 19,4 | 19,5 | 16,3 | 11,7 | 7,6 | 4,0 | 10,8 |
| Keskimääräinen sademäärä mm | 125,0 | 105,4 | 62,1 | 29,1 | 29,2 | 37,1 | 14,4 | 15,2 | 59,5 | 65,1 | 69,3 | 80,3 | 691,7 |
Lähde: Meteoclub.gr
Historia > Antiikin Sparta

Sparta eli Lakedaimon oli antiikin aikana Peloponnesoksen ja koko Kreikan merkittävimpiä kaupunkivaltioita (polis). Spartan kaupunkivaltion vallassa ollut alue käsitti myöhemmin Lakonian lisäksi myös Messenian.
Spartan lähettyvillä oli merkittävä keskus jo mykeneläisellä pronssikaudella 1400–1200-luvuilla eaa. Mykeneläisiä löytöjä on tehty muun muassa Menelaionista ja Pellanasta. Doorilaiset valloittivat Lakonian noin 950 eaa., jonka jälkeen kehittyi Spartan kaupunkivaltio. Se oli Kreikan johtavia kaupunkivaltioita noin vuosina 700–500 eaa. Sparta johti niin sanottua peloponnesolaisliittoa, johon kuului monia muita kreikkalaisia kaupunkeja. Peloponnesolaissodan aikana vuosina 431–404 eaa. Spartan tärkein vihollinen oli Ateena, jonka kanssa Sparta taisteli Kreikan herruudesta. Voitettuaan sodan Sparta saavutti jälleen hetkeksi johtoaseman kreikkalaisten kaupunkivaltioiden joukossa. Sparta menetti valta-asemansa vuonna 371 eaa., kun sen sotilasmahti kukistui lopullisesti.
Sparta oli tyypillisimpiä Kreikan ylimysvaltioista: kaupunkivaltio, jonka hallitusmuoto oli lopulta suorastaan oligarkkinen. Spartan valtiomuoto, jonka säätäminen perimätiedon mukaan liittyy Lykurgoksen nimeen, oli kuitenkin pitkän kehityksen tulos. Sparta oli itseensä sulkeutunut kaupunki- ja sotilasvaltio, joka oli kuuluisa ankarasta ja yksipuolisesta sotilaskasvatuksesta ja armeijastaan. Sen elinkeinoelämää hallitsi maanviljelys ja karjanhoito. Sparta ei harjoittanut paljoakaan kaupankäyntiä, eikä sillä ollut myöskään mainittavaa käsityöteollisuutta tai merkittävää osuutta Kreikan kulttuurielämän kehitykseen. Spartan nimi symboloi usein edelleen ”spartalaista” yksinkertaista ja ankaraa elämäntapaa sekä sankaruutta ja sotilaskunniaa.
Historia > Nykyinen kaupunki

Bysanttilaisella ajalla alueen asutus siirtyi läheiseen Mystraksen linnoitettuun kaupunkiin, joka oli Peloponnesoksen merkittävin keskus. 1200-luvulta 1800-luvulle tultaessa entinen Sparta oli kutistunut pienehköksi kyläksi Mystraksen varjossa. Spartan suojeluspyhäksi tuli siellä vaikuttanut Pyhä Nikon.
Kreikan itsenäistyttyä kuningas Otto antoi 20. lokakuuta 1834 määräyksen, että Mystraksen kaupunki oli siirrettävä antiikin Spartan paikalle, ja kaupungin nimeksi tulisi sama kuin muinaisaikana (nykykreikkalaisessa nimimuodossa Spárti). Nykyisen Spártin kaupungin kaupunkisuunnittelun päämääränä oli luoda ideaalisen kaunis kaupunki käyttämällä bulevardeja ja puistoja. Kaupungin kadut muodostavat säännöllisen ruutukaavan, päin vastoin kuin useimmissa Kreikan vanhoissa kaupungeissa. Suunnittelua johtivat saksalaiset arkkitehdit Fr. Stauffertin johdolla. Vanha rakennuskanta edustaa uusklassista arkkitehtuuria, ja sen merkittivimpiä edustajia kaupungissa on vuonna 1909 rakennettu kunnantalo. Kuningasaikana Kreikan kruununperillisen titteli oli Spartan herttua (doúx tis Spártis).
Nykyinen Spártin kunta muodostui, kun Spárti, Fáris, Karyés, Mystrás, Oinoúntas, Pellána ja Therápnes yhdistyivät vuoden 2011 alussa Kallikrates-suunnitelman mukaisesti.
Nähtävyydet

Antiikin Spartan merkittävimmät rauniot ovat nykyisen kaupungin keskustan pohjoispuolella sijaitsevat akropolis ja agora, joiden alueella sijaitsevat muun muassa Spartan teatterin, Skiaksen ja Persialaisen stoan rauniot; Artemis Orthian pyhäkön rauniot kaupungin itäpuolella; sekä niin kutsuttu Leonidaan hauta kaupungin keskustassa. Kaupungin nähtävyyksiin kuuluu antiikin raunioiden lisäksi muun muassa Spártin arkeologinen museo.
Noin kolme kilometriä Spártista itäkaakkoon on Menelaionin arkeologinen alue. Kaupungin länsipuolella noin kuuden kilometrin päässä sijaitseva Mystras on Unescon maailmanperintökohde.
Aiheesta muualla

Kuvia tai muita tiedostoja aiheesta Spárti Wikimedia Commonsissa
Δήμος Σπάρτης. Spártin kunnan verkkosivut. (kreikaksi)
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía 
Antiikin Spartan teatterin raunioita, taustalla nykyinen Spártin kaupunki.
Spártin kaupunkia.
Näkymä Mystraksen linnavuorelta Lakonian tasangolle ja Spártin kaupunkiin.
Päiväntasaajan Guinean demokraattinen puolue

| Päiväntasaajan Guinean demokraattinen puolue |
| --- | --- |
  
  
Edustajainhuone:  100 / 100
Senaatti:  70 / 70
Kotisivu:  www.pdge-guineaecuatorial.com
Infobox OKNimi-testi OK: 
Päiväntasaajan Guinean demokraattinen puolue (esp. Partido Democrático de Guinea Ecuatorial, lyhenne PDGE) on johtava poliittinen puolue Päiväntasaajan Guineassa. Puolue sai vuoden 2022 vaaleissa yli 99 prosenttia äänistä. PDGE:llä on hallussaan kaikki maan edustajainhuoneen sata paikkaa. Maan senaatin 70 paikasta 55 valitaan vaaleilla ja presidentti valitsee loput. PDGE voitti kaikki vaaleissa valittavat paikat vuonna 2022.
Päiväntasaajan Guinea on diktatuuri, jota PDGE hallitsee. Maan ID-oppositiopuolue kiellettiin vuonna 2018 ja kaikki sen edustajat pidätettiin.
Plateau-de-Beille

Plateau de Beille
Plateau-de-Beille on Ranskassa, Pyreneiden vuoristossa sijaitseva hiihtokeskus. Se sijaitsee Ariègen departementissa ja Oksitanian alueella. Talviurheilukeskus sijaitsee keskimäärin 1790 metrin korkeudessa merenpinnasta.
Talviurheilu- ja hiihtokeskus sijaitsee Tarascon-sur-Ariègen ja Ax-les-Thermes'n kaupunkien välisessä maastossa lähellä Espanjan rajaa. Hiihtomäet ovat pääsääntöisesti 1650 ja 2000 metrin korkeudella. Hiihtokeskus on Pyreneiden vuoriston tärkein hiihtokeskus.
Nousun yksityiskohtia

Nousu hiihtokeskukseen alkaa Lec Cabannesta (535 metriä) ja päättyy Plateau de Beilleen (1 790 metriä). Se on pituudeltaan 15,8 kilometriä. Kun ollaan 1 255 metrin korkeudessa, niin keskimääräinen nousun jyrkkyys on 7,9 prosenttia. Kuitenkin maksimissaan nousun jyrkkyys on 10,8 prosenttia.
Vuonna 1998 Ranskan ympäriajossa noustiin 1 747 metrin korkeuteen, mutta viimeisimpinä vuosina korkeus on kuitenkin ollut 1 780 metriä.
Tour de France

Plateau-de-Beille on ollut etappien päätepaikkana Ranskan ympäriajossa neljä kertaa: vuosina 1998, 2002, 2004 ja 2007, jolloin se oli 14. etapin maali.
Tour de France > Ranskan ympäriajon maalipaikka

| Vuosi | Etappi | Etapin lähtö | matka (km) | nousun luokka | Etapin voittaja | Keltainen paita |
| --- | --- | --- | --- | --- | --- | --- |
| 2007 | 14 | Mazamet | 170 | HC | Alberto Contador   Espanja | Michael Rasmussen   Tanska |
| 2004 | 13 | Lannemezan | 205.5 | HC | Lance Armstrong   Yhdysvallat | Thomas Voeckler   Ranska |
| 2002 | 12 | Lannemezan | 198 | HC | Lance Armstrong   Yhdysvallat | Lance Armstrong   Yhdysvallat |
| 1998 | 11 | Bagnères-de-Luchon | 170 | HC | Marco Pantani   Italia | Jan Ullrich   Saksa |
Aiheesta muualla

Artikkeli, jossa etapin kartta
Etapin profiili (Arkistoitu – Internet Archive)
Etapin profiili koko matkalle Les Cabannesista lähtien (Arkistoitu – Internet Archive) (ranskaksi)
Le Plateau de Beille Tour de Francen kisassa (Arkistoitu – Internet Archive) (ranskaksi)
Jeanette

| Jeanette |
| --- | --- |
Nimipäivä:   
– suomenkielinen:  –
– ruotsinkielinen:  15. marraskuuta
– ortodoksinen:  –
Muunnelmia:  Jeannette, Jeanne, Janette
Vastineita eri kielissä:  Johanna
Nimen alkuperä:  Jean, Johannes
Infobox OKNimi-testi OK: 
Jeanette, myös Jeannette, on alkujaan ranskalainen naisen etunimi. Lyhemmän Jeanne-nimen tavoin Jeanette on feminiinimuoto Johannes-nimen ranska­lai­sesta vastineesta Jean ja siten samalla Johanna-nimen ranskan­kielinen vastine. Ranskaksi nimi lausutaan /žanet/, missä ž on š:ää (suhu-s):ää vastaava soinnillinen äänne.
Suomessa nimi Jeanette on vuoden 2019 loppuun mennessä annettu 974:lle ja Jeannette noin 150 nais­puoliselle henkilölle.selvennä Jeanetten nimi­päivä on suomen­ruotsalaisen kalenterin mukaan 15. marraskuuta.
Tunnettuja Jeanetteja ja Jeannetteja

Jeannette D. Ahonsou (s. 1954), togolainen kirjailija
Jeannette Altwegg (1930–2021), brittiläinen taitoluistelija
Jeanette Anderson (s. 1991), yhdysvaltalainen koripalloilija
Jeanette Biedermann (s. 1980), saksalainen laulaja ja näyttelijä
Jeanette Björkqvist (s. 1973), suomenruotsalainen toimittaja ja kirjailijasve
Jeanette Campbell (1916–2003), argentiinalainen uimari
Jeanette Flores (s. 1968), venezuelalainen näyttelijä
Jeanette Granberg Stjernström (1825–1857), ruotsalainen näytelmäkirjailija ja kääntäjä
Jeanette Gustafsdotter (s. 1965), ruotsalainen poliitikko ja ministeri
Jeanette Kessler (1908–1972), brittiläinen alppihiihtäjä
Jeanette Kwakye (s. 1983), brittiläinen pikajuoksija
Jeanette Marty (s. 1975), sveitsiläinen jääkiekkoilija
Jeanette Myburgh (s. 1940), eteläafrikkalainen uimari
Jeannette Ng, hongkongilais-brittiläinen fantasiakirjailija
Jeanette Nilsen (s. 1972), norjalainen käsipallomaalivahti
Jeanette Ottesen (s. 1987), tanskalainen uimari
Jeannette Rankin (1880–1973), yhdysvaltalainen republikaanipoliitikko
Jeanette Snellman (1817–1878), suomalainen säätyläisnainen, Kuopion rouvasväenyhdistyksen perustaja
Jeannette Sorrell (s. 1965), yhdysvaltalainen cembalisti ja kapellimestari
Jeanette Sterke (s. 1934), tšekkiläis-australialainen näyttelijä
Jeanette Thompson (s. 1965), yhdysvaltalainen konsertti- ja oopperalaulaja
Jeanette Winterson (s. 1959), brittiläinen kirjailija
Jeanette Witziers-Timmer (1923–2005), alankomaalainen pikajuoksija ja olympiavoittaja
Jeannette Yango (s. 1983), kamerunilainen jalkapalloilija
Kuvitteellisia Jeanetteja ja Jeannetteja

Jeanette Robbins, sivuhahmo televisiosarjassa Dynastia
Aiheesta muualla

Kuvia tai muita tiedostoja aiheesta Jeanette Wikimedia Commonsissa
Sumuvalo

Sumuvalot ovat moottoriajoneuvojen valaisimia, joita käytetään parantamaan lähialueen näkyvyyttä. Suomen laki hyväksyy niiden käytön vain sumussa, rankkasateessa tai lumisateessa. Sumuvaloja saa tällöin käyttää lähivalojen asemasta, jos seisontavalot ovat samanaikaisesti kytkettynä. Etusumuvalojen toimintaperiaate on luoda sumun alle laaja, valaiseva valokeila parantamaan lähialueen valaistusta. Takasumuvalo taas parantaa auton näkyvyyttä taaksepäin ja vähentää näin peräänajon vaaraa sakeassa sumussa.
Etusumuvalojen virheellinen käyttö on haitallista. Sumuvalot muodostavat auton eteen kirkkaan alueen, jonka valoisuuteen kuljettajan silmä sopeutuu. Tällöin kuljettajan hämäränäkö sumuvalojen keilan ulkopuolelle heikkenee. Etusumuvalojen käyttö voi myös haitata muita tiellä liikkujia. Rankkasade tai sumu imee tehokkaasti sumuvalojen ylimääräistä valotehoa, mutta hyvällä säällä lisävaloteho häikäisee vastaantulijoita. Myös takasumuvalon virheellinen käyttö häikäisee takana ajavia ja kirkas punainen valopiste on kauempaakin katsottuna epämiellyttävä. Takasumuvalo voi aiheuttaa kirkkaudellaan senkin, ettei takana tuleva havaitse jarruvalojen syttymistä, varsinkin siinä tapauksessa jos autossa on kaksi takasumuvaloa.
Laki sumuvaloista > Etusumuvalot

Etusumuvalot eivät ole pakollinen varuste autoissa. Niitä saa olla autossa kaksi kappaletta ja niiden on annettava valkoista tai vaaleankeltaista valoa. Sijainnin tulee olla enintään 40 senttimetriä auton kylkilinjasta keskelle ja korkeuden maasta vähintään 25 senttiä. Etusumuvalot on kytkettävä siten, että niitä voi käyttää vain ajovalojen tai seisontavalojen ollessa päällä. Sumuvaloja saa käyttää vain sumun taikka rankan vesi- tai lumisateen aikana. Niitä saa lain mukaan tällöin käyttää lähivalojen asemasta, jos seisontavalot ovat samanaikaisesti kytkettynä.
Etusumuvalojen merkkivalo auton kojelaudassa (eräs merkintätapa).
Puskurin alaosassa palavat etusumuvalot vuosimallin 1998 Ford Contourissa.
Laki sumuvaloista > Takasumuvalot

Vähintään yksi punaista valoa lähettävä takasumuvalaisin on 1. tammikuuta 1993 jälkeen käyttöönotetussa autossa pakollinen ja niitä saa olla enintään kaksi. Takasumuvalaisimelle on oltava ohjaamossa merkkivalo. Takasumuvalaisimen on sijaittava vähintään 250 ja enintään 1 000 millimetrin korkeudella. Jos valaisimia on vain yksi, on sen sijaittava keskilinjan vasemmalla puolella. Mikäli valaisimia on kaksi, on niiden sijaittava symmetrisesti, mikä aiheuttaa niiden välille vähimmäisetäisyysvaatimuksen, jotta niitä ei voida tulkita yhdeksi ajoneuvon keskilinjalle asennetuksi valaisimeksi. Valaisimen tulee olla vähintään 10 senttimetrin etäisyydellä jarruvalaisimesta. Takasumuvalaisimen tulee olla taaksepäin suunnattu ja sen tulee näkyä vaakatasossa 25 astetta ulos- ja sisäänpäin sekä vaakatasosta viisi astetta ylös- ja alaspäin.
Takasumuvalojen merkkivalo auton kojelaudassa (eräs merkintätapa).
Takasumuvalo (vasemmalla puolella) Mercedes Benz M-sarjassa.
Bar Refaeli

| Bar Refaeli |
| --- | --- |
 Bar Refaeli vuonna 2011.
Henkilötiedot
Syntynyt: 4. kesäkuuta 1985 (ikä 39) Hod HaSharon, Israel
Kansalaisuus:   Israel
Ammatti:  malli
Aiheesta muualla
Kotisivu
Bar Refaeli (בר רפאלי, s. 4. kesäkuuta 1985) on israelilainen malli ja näyttelijä, joka tunnetaan parhaiten mallintöistään ja suhteestaan näyttelijä Leonardo DiCaprioon. Refaeli oli vuoden 2009 Sports Illustrated -lehden uimapukunumeron kansikuvamalli.
Nuoruus

Bar Refaeli syntyi vuonna 1985 juutalaisperheeseen Hod HaSharonissa, Israelissa. Hänen vanhempansa Rafael ja Tzipi omistavat hevostilan. Barin äiti oli 1970-luvulla menestyksekäs malli. Refaelilla on kolme veljeä. Mallin uransa hän aloitti kahdeksan kuukauden ikäisenä mainoksissa. Refaeli käytti nuoruudessaan hammasrautoja, minkä vuoksi hänen mallinuransa keskeytyi aina 15-vuotiaaksi saakka, jolloin hän palasi mallintöihin Irene Marie Models -mallitoimistoon.
Ura > Malliura

Refaeli aloitti uransa mallina mainoksissa jo kahdeksan kuukauden ikäisenä. 15-vuotiaana Refaeli oli työskennellyt jo Castron ja Pilpelin vaatemerkeille. Vuosina 2000 ja 2001 Refaeli voitti Vuoden malli -tittelin kauneuskilpailussa. Hänet valittiin myös Renuarin malliksi ja hän esiintyikin vuosien 2002 ja 2003 katalogeissa.
Refaeli on esiintynyt ELLEn, Maximin ja GQ:n artikkeleissa. Vuonna 2007 Refaeli debytoi Sports Illustratedin uimapukunumerossa ollen ensimmäinen israelilaismalli, joka esiintyy kyseisessä lehdessä. Vuonna 2009 Refaeli oli saman lehden uimapukunumeron kansikuvamalli.  Kuvauksissa otettu kuva bikiniasuisesta Refaelista maalattiin Boeing 737:n kylkeen mainostemppuna Southwest Airlines -lentoyhtiölle. Saman vuoden lokakuussa Refaeli esiintyi Tel Avivin kampanjassa yläosattomissa, mikä herätti kohua Haredi-ryhmissä. Lopulta mainostaulut, joissa Refaeli esiintyi, poistettiin.
Refaeli on työskennellyt Luisa Cerano -brändin mainospuhujana, Subarun, Accessorizen, Besnin, Marco Picegon ja Rampagen mallina. Vuonna 2008 Refaelista tuli vaateliike Hurleyn ja Diddy-tuoksun "I Am King" mainoskasvo. Vuonna 2009 Refaeli valittiin Garnierin kansainväliseksi mainospuhujaksi ja hänet lisättiin Morellaton kauden 2009—2010 kellojen ja korujen mainoskampanjaan.
5. maaliskuuta 2009 Refaeli vastaanotti Women's World Awardin World Style -palkinnon "luonnollisen eleganssinsa, tyylitajunsa ja myötätuntonsa" ansiosta. Saman vuoden lokakuussa Refaeli juonsi ensimmäisen Fashionable Istanbul -muotitapahtuman lehdistötilaisuuden yhdessä Italiasta, Isosta-Britanniasta, Saksasta, Yhdysvalloista, Venäjältä ja Lähi-idästä kotoisin olevien muotitoimittajien kanssa. Hän esiintyi myös Fashionable Istanbulin mainoskampanjan keulakuvana.
Ura > Elokuva- ja televisioura

Vuonna 2005 Refaeli näytteli israelilaisessa draamatelevisiosarjassa Pick Up. Lokakuussa 2008 hän oli juontamassa Bravon erikoisohjelmaa Tommy Hilfiger Presents Ironic Iconic America, joka perustuu George Loisin kirjaan Ironic Iconic America. Vuonna 2009 Refaeli palasi juontajan töihin, tällä kertaa MTV:n sarjaan House of Style.
Vuonna 2011 Refaeli näytteli yhdysvaltalais-israelilaisessa elokuvassa Session, jonka ohjasi israelilainen Haim Bouzaglo. Elokuva on psykologinen trilleri, joka kertoo manipuloivasta psykologista, jolle nuoresta potilaasta tulee pakkomielle.
25. tammikuuta 2019 ilmoitettiin, että Refaeli juontaa vuoden 2019 Eurovision laulukilpailun yhdessä Erez Talin, Assi Azarin ja Lucy Ayoubin kanssa. Refaeli ja Tal juonsivat kilpailua päälavalla, kun taas Azar ja Ayoub juonsivat kilpailua green roomissa.
Yksityiselämä

Refaelin ja näyttelijä Leonardo DiCaprion suhde kesti kuusi vuotta. He erosivat sen aikana useaan otteeseen ja palasivat jälleen yhteen, kunnes erosivat lopullisesti vuonna 2011.
Refaeli avioitui vuonna 2015 liikemies Adi Ezran kanssa ja parilla on kolme lasta: vuosina 2016 ja 2017 syntyneet tytöt ja vuonna 2020 syntynyt poika.
Refaeli tuomittiin israelilaisessa tuomioistuimessa syyskuussa 2020 veropetoksesta yhdeksäksi kuukaudeksi yhdyskuntapalveluun. Samalla tuomittiin 16 kuukaudeksi vankeuteen Refaelin Zipi-äiti. Häntä syytettiin Refaelin verotietojen vääristelystä, veronkierrosta ja avunannosta veropetokseen. He joutuvat lisäksi yhteisesti maksamaan takautuvasti miljoonien edestä veroja Israelille. He saivat myös 1,5 miljoonan dollarin eli reilun 1,2 miljoonan euron suuruisen sakon.
Aiheesta muualla

Kuvia tai muita tiedostoja aiheesta Bar Refaeli Wikimedia Commonsissa
Bar Refaeli: kaikki profiilit (Arkistoitu – Internet Archive)
http://www.fashionmodeldirectory.com/models/Bar_Refaeli/
Bar Refaeli Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel 
Bar Refaeli Cannesin elokuvajuhlilla vuonna 2008.
Bar Refaeli vuonna 2003 ollessaan 18-vuotias.
Po

| Po |
| --- | --- |
 Pojoki Torinossa.
Alkulähde:  Monte Viso, Italia
Laskupaikka:  Adrianmeri
Maat:  Italia, Sveitsi
Pituus:  652 km
Alkulähteen korkeus:  2 022 m
Virtaama:  1 540 m³/s
Valuma-alue:  71 000 km²

Po (lat. Padus) on joki Pohjois-Italiassa. Po virtaa Italian pohjoisosan halki lännestä itään. Sen alkulähde on Italian ja Ranskan rajan lähellä Kottisilla Alpeilla, josta se virtaa 652 kilometrin pituisena laskien Välimereen kuuluvan Adrianmeren pohjoisosaan. Sen 71 000 neliökilometrin valuma-alue on lähes neljäsosa Italian pinta-alasta. Pienehkö osa Pon sivujokien valuma-alueesta on myös Sveitsin puolella. Po on Välimereen virtaavista joista kolmanneksi suurin Niilin ja Rhônen jälkeen. Se on Italian suurin joki sekä pituutensa, valuma-alueensa pinta-alan että virtaamansa puolesta.
Kulku

Po laskeutuu Alpeilta alas suurelle tasangolle, ja se virtaa koko matkaltaan tätä Pojoen laaksoksi tai Pon tasangoksi nimettyä aluetta myöten. Laakso tunnetaan vanhastaan nimellä Val Padana, myös harvinaisempi nimi Padania on käytössä. Alkumatkallaan joki on Piemonten alueella ja virtaa tuolloin suurimman rantakaupunkinsa Torinon läpi. Sieltä se siirtyy Lombardian eteläosaan, ja Pon sivujoen varrella sijaitseva Milanon suurkaupunki on yhdistetty siihen kanavaverkostolla. Melkein koko alajuoksunsa joki toimii Emilia-Romagnan pohjoisrajana. Sen oikealla rannalla on Piacenza ja vasemmalla rannalla Cremona. Loppumatkalla joki reunustaa etelästä käsin Veneton aluetta.
Po laskee mereen Italian itärannikolla Venetsian ja Ravennan välisellä matkalla lähellä Ferraran kaupunkia. Se muodostaa täällä suuren ja jatkuvasti kasvavan 380 km² laajuisen deltan, joka on UNESCOn maailmanperintökohde. Ravennan entinen satamakaupunki on nykyisin 10 km rannikolta Pon deltan kasvamisen takia.
Suistossaan Po jakautuu lukuisiin haaroihin, näistä viisi päähaaraa ovat nimeltään Po di Maestra, Po della Pila, Po delle Tolle, Po di Gnocca ja Po di Goro.  Virtaama on suurin Po della Pilan haarassa. Pienempi sivuhaara on Po di Volano, jonka varrella on Ferraran satama.